1. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 564 της 27/29 Αυγ. 1968 (ΦΕΚ Α΄ 189) Περί του τρόπου τηρήσεως των κατά το άρθρ. 513 του Κώδικος πολιτικής Δικονομίας βιβλίων ενδίκων μέσων. Έχοντες υπ’ όψει το άρθρ. 513 παρ. 1 του Κώδικος Πολιτικής Δικονομίας (Α.Ν. 44/1967), και την υπ’ αριθ. 513/1968 γνωμοδότησιν του Συμβουλίου της Επικρατείας. Προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρ.1.-Έκαστον των κατά το άρθρ. 513 παρ. 1 του Κώδικος Πολιτικής Δικονομίας, τηρουμένων παρά τη Γραμματεία των δικαστηρίων βιβλίων ασκήσεως ενδίκων μέσων, έχει ως κατωτέρω: 1.Προκειμένου περί των ενδίκων μέσων των ασκουμένων δια καταθέσεως δικογράφου, συμφώνως προς το άρθρ. 512 παρ. 1 του Κώδ. Πολ. Δικονομίας, το βιβλίον τούτο τυγχάνει έντυπον, βιβλιοδετημένον, αποτελούμενον εκ 250 φύλλων, ηριθμημένον κατ’ αύξοντα αριθμόν ανά σελίδα και μονογραφημένον ανά φύλλον υπό του Προέδρου του οικείου δικαστηρίου ή προκειμένου περί Ειρηνοδικείου υπό του Ειρηνοδίκου. Εκάστη σελίς του βιβλίου διαιρείται εις τρεις καθέτους στήλας. Εις εκάστην των καθέτων στηλών αναγράφεται κατά σειράν: α)ο αύξων αριθμός της συντασσομένης εκθέσεως, β)η περί της καταθέσεως του δικογράφου γινομένη υπό του γραμματέως του δικαστηρίου έκθεσις, ήτις δέον να περιλαμβάνη το ονοματεπώνυμον του συντάσσοντος την έκθεσιν υπαλλήλου, τον τόπον και τον χρόνον της πράξεως, τα ονοματεπώνυμα των εμφανισθέντων διαδίκων ή των νομίμων αντιπροσώπων ή δικαστικών πληρεξουσίων αυτών, και τον τόπον κατοικίας ή διαμονής αυτών, την χρονολογίαν του κατατεθέντος δικογράφου, το ασκούμενον ένδικον μέσον, το ονοματεπώνυμον και τον τόπον κατοικίας ή διαμονής του καθ’ ου η καθ’ ων στρέφεται το ένδικον μέσον, τον αριθμόν και την χρονολογίαν της προσβαλλομένης αποφάσεως, το εκδόν ταύτην δικαστήριον, το δικαστήριον προς ο το ένδικον μέσον απευθύνεται, βεβαίωσιν περί της αναγνώσεως της συνταχθείσης εκθέσεως ενώπιον του καταθέσαντος το δικόγραφον και την υπογραφήν του τε καταθέσαντος και του παραλαβόντος το δικόγραφον Γραμματέως, και γ)αι τυχόν παρατηρήσεις αι αφορώσαι εις την γενομένην καταχώρισιν. 2.Προκειμένου περί των ενδίκων μέσων της ανακοπής ερημοδικίας και της αναψηλαφίσεως των στρεφομένων κατ’ αποφάσεων των Ειρηνοδικείων, των δυναμένων να ασκηθώσι και προφορικώς κατά το άρθρ. 512 παρ. 3 του Κώδικος Πολιτικής Δικονομίας, αντί της μνείας εν τοις ως άνω βιβλίοις περί καταθέσεως δικογράφου γίνεται εν αυτοίς εγγραφή περί της προφορικώς γενομένης δηλώσεως ασκήσεως τινός των ως άνω ενδίκων μέσων. 3.Αι εν τω βιβλίω εγγραφαί γίνονται εν συνεχεία, συρομένης γραμμής κάτωθι εκάστης πράξεως. Άρθρ.2.-Ο αρμόδιος υπάλληλος της Γραμματείας εκάστου δικαστηρίου παρ ω κατατίθενται δικόγραφα ενδίκων μέσων, άμα τη προσαγωγή εκάστου προς κατάθεσιν δικογράφου, οφείλει να προβή αμελλητί και επί παρουσία του προσάγοντος το δικόγραφον εις σύνταξιν της εκθέσεως καταθέσεως και εις την καταχώρησιν ταύτης εις το κατά το άρθρ. 1 βιβλίον. Εν περιπτώσει πολλών δικογράφων ο αυτός υπάλληλος υποχρεούται να συντάξη απάσας τας εκθέσεις τηρών την σειράν της προσελεύσεως των αιτούντων και προβή εις τας δεούσας καταχωρήσεις αυθημερόν, μη δυνάμενος να αναβάλη τούτο δι’ άλλην ημέραν και αν έτι η προς τούτο εργασία ήθελεν απαιτήσει χρόνον πέραν του υπό του εσωτερικού κανονισμού του δικαστηρίου οριζομένου. Άρθρ.3.-΄Αμα τη υπογραφή της εκθέσεως ο υπάλληλος της Γραμματείας σημειοί αμελλητί επί του κατατεθέντος δικογράφου τον αύξοντα αριθμόν της εκθέσεως και την χρονολογίαν ταύτης και υπό την σημείωσιν ταύτην υπογράφει. Τα κατατεθέντα δικόγραφα φυλάσσονται εν ιδιαιτέρω δι’ έκαστον ένδικον μέσον, τηρουμένω παρά τω αρμοδίω υπαλλήλω, φακέλλω και ανά παν έτος βιβλιοδετούνται και φυλάσσονται εις το αρχείον αυτού. Σελ. 189 Βιβλία ενδίκων μέσων 10.Α.ζ.1 Άρθρ.4.-Παρά τη Γραμματεία εκάστου δικαστηρίου τηρείται ενιαίον δι’ έκαστον έτος αλφαβητικόν ευρετήριον, του οποίου εκάστη σελίς είναι ηριθμημένη και μονογραφημένη, εις ο αναγράφεται το ονοματεπώνυμον του ασκήσαντος ένδικον μέσον διαδίκου και το είδος τούτου μετά παραπομπής εις το βιβλίον εκθέσεων ασκήσεως ενδίκων μέσων. Άρθρ.5.-Η ισχύς του παρόντος άρχεται από της ενάρξεως της ισχύος του Κώδικος Πολιτ. Δικονομίας (Α. Ν. 44/1967). Σελ. 190 10.Α.ζ.1 Βιβλία ενδίκων μέσων 